《和丙午衡州鹿鸣宴诗》
宋代·廖行之

丹诏飞来万国春，抡才美意属贤臣。
几年志气风云壮，一旦声贤日月新。
好把良筹裨负扆，莫贪香饵堕垂纶。
来年上国风光好，喜帖西驰沸路尘。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。